Úvod
Správa o hodnotení plnenia úloh za I. polrok 2008 z „Kontraktu uzatvorenom medzi Ministerstvom financií SR a DataCentrom na rok 2008“ sa predkladá na základe Interného riadiaceho aktu MF SR č. 5/2005  „Smernica na vypracovanie kontraktov medzi MF SR a rozpočtovými organizáciami v jeho pôsobnosti“ a Kontraktu medzi MF SR a DataCentrom na rok 2008, čl. VI., bod 1. zo dňa 27. 12. 2007.
Úlohy obsiahnuté v Kontrakte boli stanovené so zohľadnením existujúceho stavu pracovníkov s adekvátnou priemernou mzdou. Pre rok 2008 bol plánovaný počet pracovníkov 91, pričom v období I. polroka bol skutočný stav 78, čo je len 86 % plnenia rozpočtu. V priebehu hodnoteného obdobia mal stav zamestnancov klesajúcu tendenciu a udržiavanie stavu zamestnancov v schválenom limite je stále problematické a veľmi náročné. Jedným z  rozhodujúcich faktorov pretrváva problematické riešenie situácie v oblasti odmeňovania a motivácie súčasných aj novoprijatých zamestnancov, čo tiež ovplyvnilo aj stav plnenia niektorých úloh.  K 30.6.2008 bolo v DataCentre zamestnaných v celkovom stave 77 zamestnancov, z toho 30 mužov a 47 žien, a 1 zamestnankyňa nie je v evidenčnom stave - čerpá materskú dovolenku.
Kvalifikačná štruktúra zamestnancov k 30.6.2008 je nasledovná:

Vzdelanie	počet	v %	
vysokoškolské	42	54,5	
úplné stredoškolské	30	39,0	
stredné odborné	4	5,2	
základné	1	1,3	

DataCentrum zabezpečuje správu a prevádzkovanie rozsiahlych projektov vrátane celoštátne významných informačných systémov. Činnosti spočívali hlavne v overovaní, zavádzaní a prevádzkovaní jednotlivých informačných systémov (IS), v softvérových, technických a komunikačných riešeniach, ktoré vyplývali z obsluhy, údržby a rozširovania IS inštalovaných v DataCentre podľa potrieb projektov a požiadaviek jednotlivých odborných útvarov Ministerstva financií SR a tiež v zabezpečovaní bežnej, rutinnej prevádzky. 
Z hľadiska výstupov DataCentrum poskytuje  služby predovšetkým Ministerstvu financií SR, Štátnej pokladnici, ostatným orgánom verejnej správy a neštátnym a komerčným organizáciám.
Užívateľmi výstupov boli predovšetkým organizačné útvary MF SR (sekcia rozpočtovej politiky, sekcia štátneho výkazníctva, sekcia finančného trhu, sekcia daňová a colná, sekcia informatizácie spoločnosti, kancelária ministra), Štátna pokladnica, Daňová správa SR a Colná správa SR.
Vybrané informácie poskytovalo DataCentrum aj ďalším ústredným orgánom  štátnej správy (ŠÚ SR, MVRR SR, MH SR, MPSVR SR, MP SR, MDPT SR, MŠ SR a pod.), inštitúciám verejnej správy,  neštátnym inštitúciám (ratingové spoločnosti) a bankovým subjektom najmä z oblasti spracovania účtovných výkazov právnických a fyzických osôb, bankových účtovných výkazov a informácií o hypotekárnych a stavebných úveroch.
Výstupy z riešenia, najmä z informačného systému pre systém štátnej pokladnice, boli použité pri analytických prácach, pri zostavovaní štátneho rozpočtu, pri kontrole rozpisu štátneho rozpočtu, pri sledovaní plnenia príjmov a čerpania výdavkov štátneho rozpočtu. 
Z projektu vytvárania údajovej základne finančnej politiky štátu boli predkladané napr. výstupy zamerané na tvorbu časových radov vybraných ukazovateľov ekonomického a finančného vývoja a ich spracovanie do analytických tabuľkových zostáv. 
I naďalej sa úspešne rozvíja projekt platobného a monitorovacieho systému pre štrukturálne fondy a kohézny fond (ITMS), ktorý je v DataCentre prevádzkovaný. V priebehu I. polroka roku 2008 (10. apríl) bol uvedený do produkčnej prevádzky Portál ITMS a boli zabezpečované všetky s tým súvisiace činnosti.    
V súvislosti s prevádzkou IS ŠP DataCentrum permanentne poskytuje podporu užívateľom pre RIS (moduly ZoRo, MPR, RI, MUR) s následnou väzbou na modul finančného plánu a platobného styku ŠP. 
Technickú podporu a odborné poradenstvo pre potreby fungovania rozpočtového informačného systému a informačného systému pre systém štátnej pokladnice DataCentrum prevádzkuje Centrum podpory užívateľov (CPU) podporované vytvorenou a nepretržite udržiavanou komunikačno-technologickou infraštruktúrou.
DataCentrum bolo a  je spracovateľom informácií pre Ministerstvo financií SR - jeho organizačné útvary a plní funkciu prevádzkovateľa a správcu rezortných aj mimorezortných informačných systémov.

Komentár k plneniu úloh a problémom  pri ich riešení: 
Z celkového počtu 31 kontrahovaných úloh neboli realizované, alebo v dostatočnom rozsahu zabezpečované niektoré úlohy:
201 - v prvom polroku úloha nebola riešená 
211 – úloha je zabezpečovaná aj externými kapacitami 
317 - DataCentrum realizovalo úlohu subdodávateľským spôsobom, nakoľko aktuálne nie je dostatočne zabezpečené internými personálnymi kapacitami
318 - DataCentrum realizovalo úlohu subdodávateľským spôsobom, nakoľko aktuálne nie je dostatočne zabezpečené internými personálnymi kapacitami
351 - úloha nebola pôvodne plánovaná a nebola zahrnutá v Kontrakte; čerpané kapacity  

V priebehu hodnoteného obdobia vznikla na základe ponuky na spoluprácu zo strany MF SR a DataCentrom úloha „Hlásenie o spotrebiteľských úveroch“, ktorá bola prijatá a zaradená do rutinného spracovania na základe listu MF SR (DC 423/1.2.2008). Je zabezpečovaná pod evidenčným číslom 351 a boli na ňu čerpané kapacity v počte 241,5 hodín. 
V nadväznosti na prerokovanie a akceptovanie pripomienok odborných útvarov MF SR k niektorým úlohám, bol dňa 31.3.2008 bol podpísaný Dodatok č. 1 Kontraktu. Predmetom dodatku sú zmeny v 3 úlohách, kde zo zoznamu užívateľov (odberateľov) boli vyňaté 2 odborné útvary (inštitút finančnej politiky a Oddelenie správy špeciálnych operácií štátu Sekcie štátneho výkazníctva). Schválené kapacity a rozpočet týchto úloh neboli týmito zmenami dotknuté.
Okrem kontrahovaných úloh zamestnanci DataCentra vykonávali administratívne práce v rozsahu 14 086 hodín, metodické a koncepčné práce v rozsahu 325 hodín, študijným a vzdelávacím aktivitám sa venovali celkom 448 hodín a 844 hodín bolo čerpaných na riadiace a koordinačné činnosti.  

Plnenie úloh DataCentra za 1. polrok 2008

111 	Bezpečnosť DataCentra	
Cieľom úlohy Bezpečnosť DataCentra aj v roku 2008 je zabezpečovanie informačnej bezpečnosti v DataCentre ako organizácie pripravenej na certifikáciu systému riadenia informačnej bezpečnosti (SMIB).
V rámci časti Zabezpečovanie aktivít Projektu bezpečnosti IS v DataCentre sa prevádzkujú bezpečnostné opatrenia a mechanizmy vyplývajúce z dokumentov bezpečnosti a ich aktualizovaných verzií. 
Úloha Aktualizácia havarijných plánov pre IS  DC a pre ZP  predstavovala metodickú podporu pri riešení problémov gestorov IS prevádzkovaných v DataCentre.
Súčasťami úlohy  Nasadzovanie nových bezpečnostných mechanizmov a prevádzkovanie BIS pre systémy v DC sú činnosti manažéra bezpečnosti a administrátora PKI týkajúce sa zavádzania a implementácie chýbajúcich bezpečnostných opatrení v  zmysle aktualizovaného Projektu bezpečnosti. 
V časti Prípravy certifikácie DataCentra na systém   riadenia informačnej bezpečnosti  (SMIB) bola dopracovávaná dokumentácia podľa štandardu ISO 9001 a požiadaviek štandardov ISO/IEC 27001:2005 a ISO/IEC 27002:2005 ako je Plán zvládania rizík  pre certifikačný audit. 

121	Centrum podpory užívateľov  	
V prvom polroku roku 2008 bol Centrom podpory používateľov (CPU) vykonaný komplex činností pre používateľov informačných systémov prevádzkovaných DataCentrom. CPU riešilo požiadavky nastolené zo strany organizácií a používateľov informačných systémov na aplikačnú, technickú a technologickú podporu. CPU priebežne budovalo a dopĺňalo databázu často kladených otázok.
V prvom polroku roku 2008 bola priebežne aktualizovaná databáza organizácií a používateľov pripojených k informačným systémom prevádzkovaných v DataCentre. Zmeny súvisiace so zlučovaním organizácií a zmeny právnej formy mali dopad na presuny výpočtovej techniky vypožičanej z DataCentra. Počet organizácií, pre ktoré sú dostupné služby poskytované DataCentrom, je 2848, pričom kontrakt definuje počet 2 500. Počet aktívnych používateľov informačných systémov je 6 831, pričom kontrakt definuje počet 7 000.  Počet organizácií - potenciálnych používateľov služieb CPU sa v súvislosti zo začatím poskytovania služby MP-JUŠ zvýšil z 2800 na 24 000.
V priebehu prvého polroku 2008 používatelia vykonali 14 253 telefonických volaní do CPU (čo je mesačne v priemere 2376, resp. týždenne 594 volaní). Dostupnosť kontaktného centra dosiahla v priemere 93,7%.
CPU aktívne prispieva k plneniu podmienok certifikátu kvality poskytovania služieb ISO 9001, aktívne a konštruktívne participuje na realizácii projektov Problem Management, Incident Management, Change Managment a Acces & Identity Management.
V hodnotenom období  bolo vyriešených Centrom podpory používateľov 15 045 hlásení. Na úrovni kontaktného centra bolo vyriešených 2 248 hlásení, 12797 hlásení bolo eskalovaných na druhú úroveň. Počet hlásení podľa jednotlivých oblastí poskytovanej podpory a služieb a ich percentuálny podiel na celkovom počte vyriešených hlásení, je uvedený v nasledujúcej tabuľke. Oproti roku 2007 bolo v roku 2008 rozšírené poskytovanie služieb CPU pre používateľov ROPK (Register osobitných ponukových konaní), MP-JUŠ (Metodická podpora – jednotné účtovníctvo štátu), ISUF (Informačný systém účtovníctva fondov).

Rok 	2005	%	2006	%	2007	%	1/2-2008	%	
Kontaktné centrum	2156	5,7	3609	10,1	5357	18,6	2248	14,9	
IS SŠP	21763	57,5	19032	53,2	12636	43,8	5470	36,4	
RIS	6185	16,3	5366	15	4195	14,6	2099	14,0	
KTI	4025	10,6	2956	8,3	2102	7,3	816	5,4	
RAO	1727	4,6	1691	4,7	2547	8,8	1444	9,6	
ITMS	1843	4,9	2185	6,1	1982	6,9	1677	11,1	
ROPK	 	 	 	 	 	 	71	0,5	
MP-JUŠ	 	 	 	 	 	 	35	0,2	
ISUF	 	 	 	 	 	 	187	1,2	
iné	176	0,5	963	2,7	2087	7,2	998	6,6	
Spolu	37699	 	34839	 	28819	 	15045	 	

1. polrok 2008

0%

1%

7%

15%

0%

11%

10%

5%

14%

37%

Kontaktné centrum

ISpSŠP

RIS

KTI

RAO

ITMS

ROPK

MP-JUŠ

ISUF

iné

Odberateľ (používateľ) výsledkov:
•	Zamestnanci Ministerstva financií SR
•	Zamestnanci Štátnej pokladnice SR
•	Používatelia Rozpočtového informačného systému,
•	Používatelia IS SŠP
•	Používatelia ITMS
•	Používatelia ISUF
•	Používatelia ROPK
•	Používatelia metodickej podpory JUŠ

151	Certifikácia DataCentra podľa ISO 9001:2000 	
V rámci plnenia úlohy išlo predovšetkým o monitorovanie procesov a udržiavanie a zlepšovanie systému manažérstva kvality.
Počas hodnoteného obdobia boli vykonané aktualizácie niektorých dokumentov interne riadenej dokumentácie – t.j. pracovných postupov a smerníc.

201	Register účtovných závierok	
Úloha nebola v hodnotenom období riešená a neboli na ňu čerpané žiadne kapacity. 

211	IT monitorovací systém pre štrukturálne fondy a Kohézny fond (ITMS)	
DataCentrum v priebehu 1. polroku 2008 zabezpečovalo činnosti súvisiace s prevádzkou ITMS Core a ITMS Portál:
A. ITMS Core
1.	Správa a prevádzka systému
DataCentrum, v spolupráci s dodávateľom ITMS zabezpečovalo prevádzkovanie a spravovanie produkčného, školiaceho a testovacieho systému ITMS - časti ITMS Core (inštalácia servisných buildov a nových verzií systému, administrácia, management, zálohovanie a obnova operačného systému...) a podporu pre systém a bežnú  údržbu aplikačných systémov. 
Zamestnanci DataCentra vykonávali v 1. polroku 2008 administráciu časti produkčného, školiaceho a testovacieho systému ITMS Core - modul Administrátorské nástroje - Správa orgánov a užívateľov, Správa priradenia užívateľských rolí, Správa rolí orgánu, Správa užívateľských rolí orgánu a Bezpečnostné nastavenia. 
2.	Aplikačná, technická a technologická podpora
V období 1. polroka 2008 poskytovalo DataCentrum prvú úroveň podpory priamo a druhú (aplikačnú, technickú a technologickú podporu) poskytovalo v spolupráci s dodávateľom ITMS. Všetky problémy užívateľov, zaznamenané prostredníctvom ServiceDesku (problémy pri práci s aplikáciou ITMS Core, zablokovanie prístupu, žiadosti o úpravu dát, podnety na zmeny v aplikácii...,) riešili pracovníci 2. úrovne podpory. V priebehu 1. polroka 2008 bolo zaznamenaných a vyriešených 1471 hlásení užívateľov za ITMS Core. 

3.	Zabezpečovanie prístupov pre užívateľov systému
V rámci realizácie procesu spracovania žiadostí pre orgány a žiadostí o prístup pre používateľov ITMS Core, boli Komisiou pre prístupové práva počas 1. polroka 2008 schvaľované správy rolí orgánov pre nové programové obdobie 2007-2013, vrátane ich priradenia k jednotlivým orgánom evidovaným v systéme, čítacie a aktualizačné orgánové a programové vizibility jednotlivých orgánov v systéme ITMS, boli posudzované a schvaľované prílohy, ktorými sa riešili urgentné a mimoriadne situácie a boli schvaľované poverenia pre administrátora na rezorte a jeho zástupcu.
Úlohou DataCentra bol zber, registrácia, kontrola písomnej formy žiadosti s elektronickou a archivácia žiadostí o prístup. V 1. polroku 2008 bolo spracovaných 378 nových žiadostí o prístup do ITMS Core, 52 aktualizovaných žiadostí o prístup do ITMS Core a 147 žiadostí o zrušenie prístupu do ITMS Core.
DataCentrum zabezpečovalo:
-	centralizáciu Žiadostí o prístup do ITMS Core,
-	kontrolu písomnej formy Žiadosti o prístup s elektronickou formou,
-	vytvorenie, aktualizáciu alebo zrušenie prístupov pre užívateľov systému,
-	zakladanie a archiváciu Žiadostí o prístup do ITMS Core
-	aktualizáciu zoznamu orgánov a užívateľských rolí orgánu pre nové programové obdobie 2007-2013
4.	Zabezpečenie bezpečnosti systému
Implementácia všetkých navrhovaných riešení pre bezpečnosť ITMS bola zrealizovaná, a všetky bezpečnostné opatrenia boli dodržiavané. 
5.	Realizácia záložného systému ITMS
Táto úloha nebola počas 1. polroku 2008 zrealizovaná. Záložný systém pre ITMS bude vytvorený spoločne so záložným systémom pre ISUF v priebehu roku 2008.  

B. ITMS Portál
1.	Správa a prevádzka systému
V apríli 2008 bola nasadená do produktívnej prevádzky verejná časť ITMS – ITMS Portál.
DataCentrum zabezpečovalo v spolupráci s dodávateľom ITMS prevádzkovanie a  spravovanie produkčného systému ITMS Portál (inštalácia servisných buildov a nových verzií systému, administrácia, management, zálohovanie a obnova operačného systému...), zabezpečovalo technickú podporu pre systém a bežnú  údržbu aplikačných systémov. 
V rámci ITMS Portál bola vykonávaná aj registrácia žiadostí užívateľov o aktiváciu konta, kontrolu žiadostí, aktiváciu užívateľského konta, vydávanie GRID kariet do ITMS Portál a poskytovali 1. a 2. úroveň podpory pre užívateľov ITMS Portál.
Počas 1. polroka 2008 bola vykonávaná administrácia časti produkčného systému ITMS, konkrétne modulu Administrátorské nástroje - Správa žiadostí o Konto Portál. 
2.	Aplikačná, technická a technologická podpora
Cieľom úlohy je zabezpečovať pomoc užívateľom pri práci s aplikáciou ITMS Portál. DataCentrum počas 1. polroku 2008 poskytovalo 1. úroveň podpory. Druhú úroveň podpory (aplikačnú, technickú a technologickú podporu) poskytovalo v spolupráci s dodávateľom ITMS. Všetky problémy užívateľov, ktoré boli zaznamenané prostredníctvom ServiceDesku a prostredníctvom e-mailu (problémy pri práci s aplikáciou ITMS Portál, zablokovanie prístupu, žiadosti poskytnutie informácie, navigácia užívateľov..., )- riešili pracovníci 2. úrovne podpory. Počas 1. polroku 2008 (od 10. apríla 2008, kedy bol ITMS Portál uvedený do produkčnej prevádzky) bolo zaznamenaných a vyriešených prostredníctvom ServiceDesku 126 hlásení, a prostredníctvom e-mailu 95 hlásení užívateľov ITMS Portál. 
3.	Zabezpečovanie prístupov pre užívateľov systému
V rámci realizácie procesu spracovania žiadostí o aktiváciu konta do ITMS Portál, boli DataCentrom vykonávané činnosti - zber, registrácia, kontrola písomnej formy žiadosti s elektronickou a archivácia žiadostí o aktiváciu konta do ITMS Portál. Následne, po kontrole žiadosti, DataCentrum aktivovalo užívateľské konto a vydávalo GRID karty do ITMS Portál. Počas 1. polroku 2008 bolo spracovaných 141 nových žiadostí o aktiváciu konta do ITMS Portál, a 38 žiadostí o aktiváciu konta bolo zamietnutých.
DataCentrum zabezpečovalo:
-	centralizáciu žiadostí o aktiváciu konta do ITMS Portál,
-	kontrolu písomnej formy žiadosti o aktiváciu konta do ITMS Portál s elektronickou formou,
-	aktivovanie užívateľského konta do ITMS Portál,
-	vydávanie GRID kariet do ITMS Portál,
-	zakladanie a archiváciu žiadostí o aktiváciu konta do ITMS Portál.
4.	Zabezpečenie bezpečnosti systému
Implementácia všetkých navrhovaných riešení pre bezpečnosť ITMS Portál bola zrealizovaná, a všetky bezpečnostné opatrenia boli dodržiavané za účasti garantov projektu ITMS počas celej doby prevádzky systému ITMS Portál. 

221	Komunikačno-technologická infraštruktúra	
Cieľom úlohy je zabezpečovanie nepretržitej správy činnosti celého komunikačného systému, ktorý zabezpečuje spojenia a  komunikáciu používateľov systémov Štátnej pokladnice, systémov pre štrukturálne fondy a kohézny fond (ITMS) a rezortnú sieť. 
Komunikačný systém je zložený z dvoch častí. 
FINNET I - zabezpečujúci spojenie s menšími užívateľmi po celom Slovensku formou liniek typu ISDN, ktoré sú postupne migrované na spojenia typu aDSL  poskytujúce väčšie šírky pásma a tým aj rýchlejšie odozvy pre používateľov.
Finnet II - v súčasnosti ho tvorí súbor liniek spájajúcich pracoviská rezortu Ministerstva financií - predovšetkým pracoviská Colného riaditeľstva, colných úradov a ich pracovísk, CKÚ, pracoviská Daňového riaditeľstva a jeho podriadené pracoviská, pracoviská centrálnych orgánov rezortu, t.j. Ministerstvo financií SR, Štátna pokladnica, Ardal a DataCentrum. Samostatnú časť komunikačného zabezpečenia tvorí spojenie so záložným pracoviskom Štátnej pokladnice a linky patriace PPA.
Pre FINNET II bolo v tomto polroku zabezpečované doplňovanie liniek pri zmene - sťahovaní pracovísk, zvyšovanie rýchlostí jednotlivých vybraných liniek (celkovo 32 zmien), či už z titulu doplňovania funkčností (VVN–DS, VVN–PPA) celkovej zmeny organizácie prepojenia na výkonnejšie, budovania záložných pracovísk (CKÚ a doplnenie - konsolidácia  technických prostriedkov výpočtovej techniky v záložnom pracovisku ŠP a ich silových a Ethernetovských rozvodov).
Pre zabezpečenie vysokej priepustnosti hlavných liniek spájajúcich vrcholové orgány rezortu (5 HQ) bola v prvom polroku 2008 ukončená a otestovaná migrácia spojení na optických vláknach so súčasnou realizáciou záložných spojení tak, aby v budúcnosti bola minimalizovaná strata spojenia medzi nimi a podriadenými zložkami. Boli dobudované optické prepojenia ŠP, MF SR,  Ardal, CKÚ a ich záložných spojení na báze liniek typu MPLS.
Súčasťou starostlivosti o komunikačné spojenia je aj neustále  doplňovanie systému monitoringu aktívnych liniek v DataCentre, ktoré slúži na sledovanie aktuálnej činnosti liniek a ich poruchových stavov, prípadne sledovanie zaťaženia smerovačov na hlavných trasách spojení. 
Zamestnanci spolupracovali pri údržbe a opravách zariadení komunikačného vybavenia a havarijných výpadkov liniek  (VUC a MO), pri prevádzkovaní šifrátorov a pri rôznych meraniach a pri údržbe optiky zaústenej priamo v rackoch komunikačného uzla v DataCentre. 
Priebežne sa spolupracovalo s dodávateľmi na odstraňovaní problémov v oblasti CPU/CISCO telefónie a aktualizovala sa dokumentácia telefónnych klapiek IP telefónie.
Zabezpečovali sa 
- nové požiadavky resp. zmeny telefónnych klapiek v rámci telefónie IPCC (metodická podpora JUŠ, nový pracovníci DC resp. partnerských strán) a následné sa oživovali telefónne aparáty v priestoroch DataCentra pre Centrum podpory užívateľov (vrátane partnerských organizácií)
- pripojenia nových používateľov pre ITMS do komunikačno- technologickej infraštruktúry prostredníctvom FDSL liniek resp. liniek Finnet I, ako aj prostredníctvom siete Govnet a Sanet, 
- pripojenia nových používateľov pre IS ŠP do komunikačno- technologickej infraštruktúry prostredníctvom FDSL liniek resp. liniek Finnet I a prekládky FDSL liniek resp. liniek Finnet I podľa požiadaviek  používateľov Štátnej pokladnice.
V rámci infraštruktúry Finnet II sa na základe požiadaviek realizovali zmeny a boli zabezpečované úlohy v rámci projektov „Optická prípojka pre DC“, „Konsolidácia infraštruktúry na MF SR“, „Migrácie ISDN liniek na FDSL linky“ (vyššia kapacita a s tým súvisiaci väčší adresný priestor – možnosť pripojenia viac koncových používateľov na jednu linku, väčšia bezpečnosť, spoľahlivosť a možnosť monitorovania liniek) a „5HQ – prechod na MPLS prístup“ (prechod do ostrej prevádzky na MPLS technológii u koncových zákazníkoch siete). 
Riešili aj problémy s linkami Finnet III, týkajúce sa Nitrianskeho samosprávneho kraja.
V prvom polroku 2008 bolo potrebné zabezpečovať prevádzkyschopnosť ÚPS-iek pre infraštruktúru KTI, IS ŠP a iné prevádzkované IS. Zabezpečovala sa starostlivosť o systém napájania VT elektrickou energiou, uskutočňovali sa priebežné meranie príkonu a zabezpečovala sa spolupráca s externým dodávateľom servisu. Pravidelne sa vykonávala kontrola náhradného elektrického dieselgenerátora a kontrola činnosti.
Prebiehalo diaľkové monitorovanie činnosti UPS a uskutočnila sa aj príprava pre neplánované výpadky dodávky el. energie. 
Dôležitá bola aj starostlivosť a zabezpečovanie odstraňovania problémov s klimatizáciou počítačovej sály.
V rámci medzinárodnej spolupráce počas 1.polroku 2008 prebiehala starostlivosť o chod národného uzla TAXUD. Uskutočňovalo sa priebežné monitorovanie uzla. Prebiehala spolupráca s partnermi v SR a CCNTC v Bruseli. V spolupráci s CCN TC boli prevedené softwarové upgrady, výmena HW CD drive. Na základe požiadaviek partnerov v SR  bola vykonávaná tvorba nových používateľov a poskytovaná pomoc pri nábehu aplikácií.
Zabezpečoval sa prístup pre určených nových koncových používateľov do požadovaných aplikácií uzla CCN/CSI. Vykonávala sa správa používateľov systému CCN/CSI, ako napr. zriaďovanie, kontrola a rušenie účtov, vedenie agendy hesiel ku konkrétnym účtom, kontroly stavu systémov a rôzne ďalšie činnosti súvisiace s administráciou uzla CCN/CSI.

311	Podpora používateľov pri práci s aplikáciami RIS - AP RIS (Aplikačná podpora RIS)	
Pre správu a prevádzku informačného systému RIS zabezpečovalo DataCentrum v prvom polroku 2008 prostredníctvom CPU pomoc koncovým používateľom pri používaní jednotlivých  modulov, odhaľovanie nekorektnej funkcionality, zbieranie a odovzdávanie námetov na ďalší rozvoj RIS. 
Pracovisko aplikačnej podpory RIS poskytovalo aplikačnú podporu používateľom pri práci s jednotlivými modulmi RIS - ZoRo (Zostavenie rozpočtu), MPR (Modul programového rozpočtovania), RI (Register investícií) a MÚR (Modul úprav rozpočtu) prostredníctvom podporných aplikácií, telefonickej komunikácie a priamou navigáciou v etapách zostavovania rozpočtu a úprav rozpočtu a priebežne sprostredkovávalo metodické a organizačné usmernenia medzi vlastníkom procesu, resp. metodickým garantom a používateľmi, zaznamenávalo problémy používateľov, ich požiadavky a poskytovalo tieto informácie tretej úrovni podpory, metodickému garantovi a dodávateľovi RIS za účelom analýzy najčastejšie sa vyskytujúcich požiadaviek, problémov a navrhovania úprav v jednotlivých moduloch. Pri poskytovaní podpory a služieb spolupracovalo s ostatnými pracoviskami a úrovňami CPU. Podieľalo sa na testovaní nových verzií jednotlivých modulov.
Celkový počet a percentuálny podiel vyriešených hlásení týkajúcich sa aplikačnej podpory RIS po jednotlivých moduloch a v porovnaní s predchádzajúcim rokom je uvedený v nasledujúcej tabuľke: 

Modul RIS	2005	%	2006	%	2007	%	1/2-2008	%	
MUR	4162	67,29	3601	73,9	2965	70,7	1253	59,58	
ZoRo	1425	23,04	873	17,9	958	22,8	711	33,81	
MPR	235	3,8	228	4,7	146	3,48	82	3,899	
RI	363	5,87	168	3,4	127	3,03	57	2,71	
Spolu	6185	 	4870	 	4196	 	2103	 	

1/2-2008

59%

34%

4%

3%

MUR

ZoRo

MPR

RI

Počet uzatvorených hlásení, po jednotlivých moduloch, pracoviskom aplikačnej podpory RIS v ostatných troch rokoch bol nasledovný:

Odberateľ (užívateľ) výsledkov:
•	Pracovníci Ministerstva financií SR
•	Používatelia Rozpočtového informačného systému,

313	Účtovný IS obcí a ich podriadených rozpočtových a príspevkových organizácií	
V prvom polroku 2008 boli v rámci tejto úlohy vykonané nasledovné činnosti: úprava programovej aplikácie v IT Oracle v súvislosti so zmenami vo finančných výkazoch pre rok 2008 pre spracovanie príjmov, výdavkov, vybraných údajov z aktív a pasív obcí za obce, rozpočtové a príspevkové organizácie v pôsobnosti obcí, prírastku/úbytku  finančných aktív a pasív  podľa sektorov, štruktúry dlhu podľa rezidentov a meny za obce a príspevkové organizácie patriace do sektora verejnej správy,  ako aj v súvislosti so zmenami štatistického číselníka OKEČ na SK NACE, aktualizácia číselníka obcí, rozpočtových a príspevkových organizácií v ich pôsobnosti, spracovanie finančných a  účtovných výkazov obcí k 31. 12. 2007 (9 druhov výkazov), finančných výkazov k 31. 03. 2008 (4 druhy výkazov) za 2926 obcí, 2107 rozpočtových organizácií v pôsobnosti obcí a 305 príspevkových organizácií v pôsobnosti obcí - kontrola správnosti logických väzieb údajov za jednotlivé druhy výkazov, oprava chybných údajov komunikáciou s predkladateľmi výkazov prostredníctvom metodikov obcí, vypracovanie programov pre štandardné zostavy podľa požiadaviek pracovníkov MF SR, výber dát zo spracovaných údajov za 4. štvrťrok 2007 pre vytvorenie tabuliek Štátneho záverečného účtu za rok 2007 za obce, vytvorenie a odovzdanie všetkých požadovaných výstupov za obce na Sekciu štátneho výkazníctva a Sekciu rozpočtovej politiky MF SR za 4. štvrťrok 2007 a 1. štvrťrok 2008.
Okrem štandardných zostáv pre MF SR bolo odovzdaných 26 rozsiahlejších neštandardných výstupov podľa požiadaviek MF SR, čo si vyžiadalo vypracovanie nových programov s časovou i vecnou náročnosťou spracovania týchto úloh
-	výber a prenos individuálnych údajov za obce, rozpočtové a príspevkové organizácie v ich pôsobnosti do IS Štátnej pokladnice za 4. štvrťrok 2007 a 1. štvrťrok 2008
-	vytvorenie a odovzdanie požadovaných výstupov Daňovému riaditeľstvu SR, Národnému osvetovému centru,  Ústavu informácií a prognóz školstva a Ministerstvu hospodárstva SR, 
-	výber a odovzdanie individuálnych údajov za obce a rozpočtové a príspevkové organizácie v ich pôsobnosti do MIS na MF SR za 4.štvrťrok 2007, Najvyššiemu kontrolnému úradu a subjektom (SCB, European rating agency, Štatistický úrad SR a Národná banka Slovenska), s ktorými MF SR uzatvorilo Zmluvu o poskytovaní údajov ako aj poskytnutie vyžiadaných údajov podľa zákona o verejnom prístupe k informáciám, aktualizácia prílohy zmluvy k odberu údajov od roku 2008, uzavretej medzi DataCentrom a ŠÚ SR.
Uvedený počet rozpočtových a príspevkových organizácií je zo spracovania k 31. 03. 2008. Tento počet je premenlivý, pretože pri spracovaní výkazov za daný štvrťrok sú dodané údaje za novovzniknuté rozpočtové a príspevkové organizácie v pôsobnosti obcí a ďalšie organizácie nepredkladajú údaje z dôvodu zániku organizácie.

314	Programové vybavenie pre automatizovaný zber účtovných výkazov obcí a ich podriadených rozpočtových  a príspevkových organizácií (AZÚV)	
V prvom polroku 2008 v rámci tejto úlohy bolo vykonané: tvorba a aktualizácia štruktúry vstupných súborov pre predkladanie údajov jednotlivými obcami a ich podriadenými rozpočtovými a príspevkovými organizáciami, vytvorenie a úprava aplikácií (vstupné obrazovky, kontroly, výstupy) v súvislosti s novými výkazmi pre rok 2008, prepracovanie a úprava aplikácií (vstupné obrazovky, kontroly, výstupy) v súvislosti so zmenami vo vzoroch finančných a účtovných výkazov pre rok 2008, vytvorenie nového číselníka rozpočtovej klasifikácie v súvislosti so zmenami v rozpočtovej klasifikácii platnej pre rok 2008, aktualizácia číselníka obcí, rozpočtových a príspevkových organizácií v ich pôsobnosti a poskytovanie používateľskej podpory pri práci s aplikáciou AZÚV.
Bol vytvorený a upravený výstup z tejto úlohy do prostredia IT Oracle (údaje za jednotlivé obce a ich podriadené rozpočtové a príspevkové organizácie v textovom tvare), ktorý je vstupom pre úlohu 313.
Užívateľom bola distribuovaná nová aplikácia AZÚV pod OS Windows pre spracovanie údajov za 1.štvrťrok 2008 a upravená verzia pre spracovanie údajov za 2.štvrťrok 2008 na základe požiadaviek vyplývajúcich z upresnení v metodike účtovania obcí a podľa požiadaviek používateľov.

316	Informačný systém pre centrálnu evidenciu zmlúv o hypotekárnych úveroch 	
V rámci úlohy boli v prvom polroku 2008 zrealizované činnosti: archivácia údajov databázových tabuliek spracovaných za rok 2007, archivácia vstupných súborov predložených hypotekárnymi bankami a  výstupných súborov vytvorených v DataCentre za jednotlivé mesiace roka 2007, boli vygenerované verejné kľúče platné pre rok 2008 za účelom zabezpečenia ochrany údajov pri ich elektronickom prenose formou šifrovania predkladaných súborov, bola zrealizovaná výmena verejných kľúčov medzi hypotekárnymi bankami, DataCentrom a MF SR potvrdená písomným protokolom, boli prijímané, skontrolované na vecnú správnosť a spracované údaje v mesačnej periodicite a následne boli vypracované štandardné výstupy pre MF SR a hypotekárne banky.
Mesačne predkladané a spracovávané údaje v centrálnej evidencii obsahujú informácie k hypotekárnym úverom so štátnym príspevkom a k hypotekárnym úverom so štátnym príspevkom pre mladých. Z predložených údajov bol vyhodnocovaný nárok na štátny príspevok a  štátny príspevok pre mladých za každý typ úveru samostatne. Zároveň bola mesačne vypočítavaná suma nárokovaného štátneho príspevku v Sk za každú banku a typ úveru samostatne. Vzniknuté rozdiely v celkovej výške nárokovaného štátneho príspevku vypočítaného z údajov centrálnej evidencie a skutočne nárokovaného štátneho príspevku bankami za príslušné obdobie spracovania boli konzultované so zástupcami jednotlivých bánk. Následne boli údaje zosúladené na základe korekcií predložených zo strany bánk.
Za účelom výkonu dozoru štátu zameraného na kontrolu dodržiavania povinností hypotekárnych bánk pri hospodárení s prostriedkami štátneho rozpočtu určenými na štátny príspevok a štátny príspevok mladým poberateľom hypotekárnych úverov boli Odboru vlastných zdrojov štátneho dozoru MF SR na základe písomných požiadaviek predložené údaje z centrálnej evidencie za vybrané hypotekárne banky a špecifikované obdobia spracovania.

317	Aplikačná podpora IS ŠP  (výkazníctvo a majetok)  	
DataCentrum plnilo v prvom polroku 2008 úlohu zabezpečenia pomoci koncovým používateľom pri používaní informačného systému ŠP, zabezpečovalo aplikačnú podporu v module Výkazníctvo pre koncových používateľov modulu, odhaľovanie nekorektností a disfunkcionalít v aplikácii, zber a odovzdávanie námetov pre ďalší rozvoj IS. V súvislosti s prevádzkou a riadením IS SŠP sa konali raz mesačne riadiace a koordinačné porady, na ktorých sa riešili všetky vzniknuté problémy v prevádzke IS SŠP.  
Plnenie úlohy obsahovalo pomoc používateľom modulu IS SŠP pre Výkazníctvo prostredníctvom podporných aplikácií, telefonickej komunikácie a priamou navigáciou na obrazovke. Používateľom boli sprostredkovávané metodické a organizačné usmernenia a komunikácia s riešiteľmi na tretej úrovni podpory za účelom vyriešenia používateľského problému. Boli zaznamenávané používateľské pripomienky a požiadavky ako námety pre analýzy pre potreby rozvoja IS. Bola budovaná databáza často kladených otázok a odpovedí. Plnenie úlohy sa realizovalo v úzkej spolupráci s ostatnými úrovňami a skupinami CPU. 
Modul Majetok nebol využívaný v rutinnej prevádzke a tak nevznikali ani požiadavky na poskytovanie podpory používateľov pri práci s týmto modulom. 
Počet hlásení týkajúcich sa aplikačnej podpory modulu IS SŠP pre Výkazníctvo bol v prvom polroku 1628. 
Odberateľ – užívateľ výsledkov:
•	Zamestnanci Ministerstva financií SR
•	Zamestnanci Štátnej pokladnice
•	Používatelia informačného systému pre systém ŠP 

318	Aplikačná podpora IS ŠP  (riadenie výdavkov)  	
DataCentrum plnilo v prvom polroku 2008 úlohu zabezpečenia pomoci koncovým používateľom pri používaní Informačného systému pre systém štátnej pokladnice, zabezpečovalo správu a prevádzku systému, zabezpečovalo aplikačnú podporu v module Riadenia výdavkov pre koncových používateľov modulu, odhaľovanie nekorektností a disfunkcionalít v aplikácii a zber a odovzdávanie námetov pre ďalší rozvoj IS. Participovalo na spolupráci riešiteľov systémov RIS a IS SŠP. V súvislosti s prevádzkou a riadením IS SŠP sa konali raz mesačne riadiace a koordinačné porady, na ktorých sa riešili vzniknuté problémy v prevádzke IS SŠP.  
Plnenie úlohy obsahovalo pomoc používateľom modulu IS SŠP pre riadenie výdavkov - ManEx prostredníctvom podporných aplikácií, telefonickej komunikácie a priamou navigáciou na obrazovke. Používateľom boli sprostredkovávané metodické a organizačné usmernenia a komunikácia s riešiteľmi na tretej úrovni podpory za účelom vyriešenia používateľského problému. Boli zaznamenávané používateľské pripomienky a požiadavky ako námety pre analýzy pre potreby rozvoja IS. Bola budovaná databáza často kladených otázok a odpovedí. Plnenie úlohy sa realizovalo v úzkej spolupráci s ostatnými úrovňami a skupinami CPU. 
Počet hlásení týkajúcich sa aplikačnej podpory modulu IS SŠP pre riadenie výdavkov ManEx bol v rámci hodnoteného obdobia 3624.
Odberateľ – užívateľ výsledkov:
•	Zamestnanci Ministerstva financií SR
•	Zamestnanci Štátnej pokladnice
•	Používatelia informačného systému pre systém ŠP - modul: ManEx

319	Účtovný informačný systém poisťovní	
V rámci úlohy je plánované zabezpečenie údajov z ročných účtovných výkazov komerčných poisťovní Súvaha Úč POI 1-01 a Výkaz ziskov a strát Úč POI 2-01 za rok 2007. DataCentrum obdrží vstupné údaje z MF SR v elektronickej forme v programe MS Excel v štruktúre účtovných výkazov v druhom polroku 2008.

321	Spracovanie údajov o dani z nehnuteľností	
V rámci tejto úlohy boli v prvom polroku 2008 zapracované legislatívne zmeny do programového vybavenia úlohy pre spracovanie údajov z Výkazov o dani z nehnuteľností - Daň MF SR 1 – 01 za rok 2007 v prostredí MS Excel.
DataCentrum zabezpečilo príjem elektronických formulárov a ručné nahrávanie z papierovej do elektronickej formy tých výkazov, ktoré neboli doručené v elektronickej forme. Spolu bolo doručených 2 578 výkazov, ktoré boli skontrolované a spracované podľa požiadaviek MF SR. Vyhotovili sa výstupy v papierovej forme. Tabuľková časť obsahovala spracované údaje za Slovenskú republiku, kraje a okresy SR za rok 2007. Grafická časť obsahovala prehľad vývoja jednotlivých ukazovateľov za Slovenskú republiku a kraje za roky 1999-2007. Výstupy z úlohy boli odovzdané na MF SR v požadovanom termíne 30.6.2008.
Na základe písomnej požiadavky Lesníckeho výskumného ústavu - Národné lesnícke centrum Zvolen boli spracované prehľady o platení dane z nehnuteľnosti z  lesných pozemkov  za roky 2002 až 2006 podľa krajov a za Slovensko a zaslané požadované údaje v súboroch typu Microsoft Excel.
Na základe písomnej požiadavky Ministerstva pôdohospodárstva SR boli spracované výsledky štatistického výkazu o dani z nehnuteľností za trávne porasty a záhrady podľa krajov a spolu za SR za rok 2006 a zaslané požadované údaje v súbore typu Microsoft Excel.

323	Informačný systém pre centrálnu evidenciu zmlúv o stavebnom sporení	
K lepšiemu hospodáreniu s prostriedkami štátneho rozpočtu prispeli výsledky informačného systému pre centrálnu evidenciu a priebežné hodnotenie zmlúv o stavebnom sporení, pri ktorých sa uplatňuje nárok na štátnu prémiu u registrovaných stavebných sporiteľní. V rámci tejto úlohy boli pre zabezpečenie ochrany osobných údajov začiatkom roka vygenerované, vymenené a archivované verejné PGP kľúče oprávnených osôb na MF SR, v DataCentre a za bankové subjekty zapojené do prevádzky IS pre centrálnu evidenciu zmlúv o stavebnom sporení v roku 2008.
Mesačne boli vypracovávané štandardné výstupy z prémiovo zvýhodnených zmlúv fyzických osôb za obdobia 12/2007 - 05/2008 pre MF SR. Pri spracovaní údajov sa zisťovali počty nových stavebných sporiteľov a zmlúv za jednotlivé stavebné sporiteľne, odhalili sa viacnásobné nároky na poskytované výhody stavebného sporenia v rôznych stavebných sporiteľniach.
Mesačne boli vypracovávané štandardné výstupy z prémiovo zvýhodnených zmlúv fyzických osôb za obdobie 12/2007 – 05/2008 pre stavebné sporiteľne.
Bol vypracovaný výstup zo spracovania oprávnených finančných nárokov fyzických osôb za 2. polrok 2007 a rok 2007 pre MF SR a  aktualizácia programového vybavenia informačného systému platného od 1. 1. 2008.
V súvislosti so schváleným novely zákona SNR č. 310/1992 Zb. o stavebnom sporení sme začali s prípravu programového vybavenia pre štandardné výstupy z prémiovo zvýhodnených zmlúv právnických osôb pre mesačné a ročné spracovanie.

331	IS časových radov – platobná a obchodná bilancia  	
V úlohe Platobná a obchodná bilancia boli aktualizované časové rady platobnej bilancie a tiež detailného kapitálového a finančného účtu a bežného účtu platobnej bilancie za obdobia september 2007 až február 2008. Údaje sú kumulované po mesiacoch a kvartálne.
Bola spracovaná analýza údajov platobnej bilancie a detailného kapitálového účtu, ako aj výpočet ročných indexov rastu, podielov jednotlivých kumulovaných položiek na HDP, podielov jednotlivých položiek bežného účtu platobnej bilancie a kapitálového a finančného účtu platobnej bilancie na priamych nadpoložkách a ich grafické znázornenie za obdobia 3. až 4. štvrťrok 2008.
Tabuľky boli zasielané na MF SR v elektronickej forme prostredníctvom aplikácie Časové rady v databázovom prostredí Lotus Notes ako podklad pre rozhodovací proces MF SR.

332	IS časových radov – Peňažníctvo a menový vývoj   	
V úlohe Peňažníctvo a menový vývoj boli spracované údaje do analytických tabuliek v mesačnej a kvartálnej periodicite, vrátane grafickej interpretácie vývoja makroekonomických ukazovateľov, indexov rastu, podielov na celku a HDP v oblastiach: vývoj korunových úverov podľa odvetví, stav úverov, priemerné úrokové miery zo stavu úverov, banková marža a kvázimarža, priemerná reálna úroková miera z úverov obchodných bánk a vkladov, priemerné úrokové miery z úverov obchodných bánk, priemerné úrokové miery z korunových vkladov, vývoj korunových úverov podľa ekonomických sektorov, vývoj vkladov klientov, základná charakteristika vývoja úrokových mier z úverov a vkladov, zahraničná zadĺženosť, devízové rezervy, priemerné kurzy SKK voči vybraným menám. Kvartálne údaje boli spracované za obdobie 4.štvrťrok 2007 až 1.štvrťrok 2008 a mesačné údaje za obdobie november 2007 až apríl 2008.
Tabuľky boli zasielané na MF SR v elektronickej forme. Vhodne štrukturované údaje boli priebežne prenášané do aplikácie Časové rady v prostredí Lotus Notes na MF SR k užívateľom.

334	IS časových radov – Medzinárodné komparácie krajín EÚ  	
V úlohe časových radov Medzinárodné komparácie krajín EÚ boli v rozsahu zadaných indikátorov v 1.polroku 2008 spracované údaje do analytických tabuliek z portálu Európskej únie a OECD v prostredí MS Excel: HDP v stálych cenách – ročné údaje a tiež predpoklad na roky 2008 a 2009, konečná spotreba – ročné údaje i predpoklad na roky 2007, 2008 a 2009, komparácia cenovej hladiny EU25=100, EU15=100,EU25=1, EU15=1 (HDP v PPP) – parita kúpnej sily roky 1995 až 2006, Index cien výrobcov (PPI) – mesačné, štvrťročné dáta, výdavky štátnej správy, vládna bilancia a vládny dlh – ročné údaje roky 1996 až 2007, index PP – kúpna sila euro/ECU, zamestnanosť a nezamestnanosť v EÚ – štvrťročné dáta a tiež predpoklad roky 2008 a 2009, inflácia krajín (HICPs), tiež mesačné údaje 06m/2007 až 05m/2008 pri indexe 2005=100, produktivita práce EÚ 25=100 roky 1993 až 2006 a predpoklad roky 2007 a 2008, hrubý kapitál, hrubý fixný kapitál i predpoklad na rok 2008, HDP na obyvateľa v PPS EÚ – predpoklad na rok 2008, harmonizované indexy spotrebiteľských cien mesačné, ročné údaje, HDP reálny rast včítane predpokladu na rok 2008, platobná bilancia krajín – kredit, debet, net v mill. euro – štvrťročné údaje, export, import tovarov a služieb – bilancia – štvrťročné údaje 1q/2004 až 1q/2008, jednotkové náklady práce (ULC) – ročné údaje 1998 až 2007 a tiež predpoklad na roky 2008 a 2009, členské krajiny OECD – NO 82 úroková miera a výmenný kurz s odhadom na roky 2008, 2009, spotrebiteľské ceny – indexy za krajiny združené v OECD roky 2005, 2006 a 2007, kvartálne 3q./2006 až 4q./2007 a mesačné údaje.
Tabuľky boli zasielané na MF SR v elektronickej forme. Vhodne štrukturované údaje boli priebežne prenášané do aplikácie Časové rady v prostredí Lotus Notes na MF SR k užívateľom.

341	Účtovný informačný systém právnických a fyzických osôb účtujúcich v sústave podvojného účtovníctva   	
V rámci tejto úlohy prebehlo v prvom polroku 2008 spracovanie účtovných výkazov typu POD za rok 2006: na základe stavu kvality údajov z účtovných výkazov v rezortnej databáze boli vypracované podklady do zákonov v oblasti účtovníctva pre MF SR. Boli vytvorené nové a aktualizované existujúce programové aplikácie pre spracovanie údajov a ich výber pre externých odberateľov vo forme zostáv agregovaných a individuálnych údajov z účtovných výkazov v IT Oracle. Uskutočnil sa príjem a spracovanie dvoch  dodatočných dávok údajov z DR SR v elektronickej forme. Bola vykonaná hromadná manuálna oprava údajov (preklepy, nesprávne alebo chýbajúce znamienka a sumáre a pod.) za účelom zaradenia čo najväčšieho počtu údajov do spracovania a skvalitnenia vypovedacej hodnoty disponibilných údajov za SR v rezortnej databáze. Bola ukončená kontrola a štandardné spracovanie údajov z účtovných výkazov cca 106 800 právnických a fyzických osôb za podvojné účtovníctvo; vytvoril sa  pracovný register účtovných jednotiek SR za dodané účtovné výkazy, predkladané daňovej správe, v ktorom sa účtovným jednotkám priradili štatistické klasifikácie. 
Boli vytvorené výstupy  agregovaných a individuálnych údajov pre MF SR - odbor pre legislatívu a metodiku účtovníctva a pre externého odberateľa MF SR – NBS podľa požiadaviek odberateľa. Uskutočnilo sa spracovanie údajov a tvorba výstupov pre ďalších odberateľov: MH SR a Národná agentúra pre rozvoj malého a stredného hospodárstva. Bolo ukončené pilotné overenie spracovania údajov v novom ÚIS POD v IT Oracle a aktualizovaný postup práce zberu a nahrávania údajov v APS.
V rámci tejto úlohy prebehlo v prvom polroku 2008 ešte aj spracovanie účtovných výkazov typu POD za rok 2007 - bola ukončená analýza zmien v štruktúre účtovných výkazov platných pre rok 2007 a s tým súvisiacich zmien v metodických kontrolách vnútrovýkazových a medzivýkazových väzieb údajov v spolupráci s MF SR. Uskutočnila sa aktualizácia IS pre spracovanie údajov: v zmysle zmien v účtovných výkazoch pre rok 2007 a v príslušných metodických kontrolách väzieb údajov boli nastavené parametre aplikačného programového systému (APS) v IT Oracle, aktualizované programové vybavenie IS pre novú štruktúru vstupov: nahrávanie, kontroly a hromadné opravy údajov, ako aj príprava prezentačných údajov pre výstupy. Bola otestovaná funkčnosť APS pre príjem a spracovanie na vzorke údajov poskytnutej z DR SR. Výsledky analýzy a testovania boli zaslané na DR SR za účelom ich zapracovania do príslušného SW na strane DR SR. Bol aktualizovaný SW v prostredí IT Oracle FORMS, ktorý umožňuje vizuálnu kontrolu údajov zobrazených vo forme výkazov a ich manuálnu opravu. Bola aktualizovaná tabuľka najväčších firiem SR. Uskutočnil sa príjem prvej dávky údajov z DR SR v elektronickej podobe za 97 981 účtovných jednotiek, bola vykonaná automatizovaná kontrola údajov a bola aktualizovaná príloha zmluvy k odberu údajov, uzavretej medzi DataCentrom a ŠÚ SR.

342	ÚIS fyzických osôb účtujúcich v sústave jednoduchého účtovníctva (FO)	
V rámci implementácie spracovania údajov UIS FO do aplikácie cis_admin.exe v IT Oracle sa uskutočňovali programátorské, analytické, konzultačné a testovacie práce. Prebehol vývoj prevzatia, kontroly a spracovania údajov, ako aj príprava prezentačnej vrstvy pre archiváciu údajov.
Uskutočnila sa aktualizácia SW v prostredí FORMS vzhľadom na nové podmienky implementácie na výber, prezeranie a opravy údajov v tvare formulárov: príjmy a výdavky a majetok a záväzky.
V rámci štandardného spracovania údajov boli prevzaté a spracované dve opravné dávky údajov ÚIS FO 2006.
Na základe požiadaviek externých odberateľov sa uskutočnila príprava a odovzdanie výstupov pre dvoch odberateľov: Národnú agentúru pre rozvoj malého a stredného podnikania a Slovenskú informačnú a marketingovú spoločnosť.
V prvom štvrťroku prebiehali opravy chybových údajov UIS FO 2006 v prostredí FORMS.
Prebehli práce na príprave výstupných súborov dobrých a chybných údajov za výkazníctvo pre MIS MF SR, výstupy však neboli odovzdané, pretože konkrétna požiadavka zo strany MF SR nakoniec nebola predložená.

343	Účtovný informačný systém neziskových organizácií účtujúcich v sústave podvojného účtovníctva 	
V rámci tejto úlohy bolo v prvom polroku 2008 aktualizované aplikačné programové vybavenie na nahrávanie a predbežné kontroly údajov a opravu chýb malého rozsahu z výkazov typu NUJ.
Uskutočnil sa príjem 3 896 dvojíc účtovných výkazov typu NUJ za rok 2007 v papierovej forme z daňových úradov, zabezpečil sa prevod údajov z papierovej do elektronickej formy, vykonali sa manipulačné práce s výkazmi (distribúcia a zber), evidencia výkazov vrátane evidencie natypovaných záznamov z výkazov a oprava chybných identifikácií.

344	Účtovný informačný systém účtovných výkazov neziskovej sféry – jednoduché účtovníctvo  	
V rámci tejto úlohy sa uskutočnila archivácia výkazov a údajov v databáze za výkazy Úč NO 1-01 a Úč NO 2-01 k 31. 12. 2006 a zároveň boli pripravené pracovné tabuľky na nahrávanie údajov z výkazov za rok 2007. Uskutočnil sa príjem, evidencia,  kontrola a oprava chybných identifikačných a paginačných čísiel účtovných výkazov Úč NO 1-01 a Úč NO 2-01 k  31. 12. 2007 z jednotlivých Daňových úradov v počte 9 887 ks. Bolo zabezpečené ich natypovanie a  nahratie do databázy. Na základe požiadaviek Štatistického úradu SR bolo upravené aplikačné programové vybavenie pre vytvorenie výstupných súborov podľa požadovaných kritérií. Bola prevedená analýza výkazu pre spracovanie údajov z výkazu Úč No1-01 a ´č No2-01 k 31. 12. 2008 a príprava zmien pre úpravu aplikačného programového vybavenia.

345	 Správa a spracovanie údajov registrov a číselníkov	
V rámci úlohy prebehla príprava na prechod  hlavnej ekonomickej činnosti z kódu OKEČ na kód SK NACE.
Uskutočnilo sa prevzatie a spracovanie údajov  registra ekonomických subjektov zo ŠÚ SR za rok 2007 ako aj číselníkov prislúchajúcich tomuto registru v prostredí IT Oracle.  Pre užívateľov skupiny obcí boli nahraté údaje vzťahujúce sa k SK NACE a pre skupinu ÚIS údaje viažuce sa ku kódu OKEČ.

351	Hlásenie o spotrebiteľských úveroch	
Úloha nie je v kontrakte, ale bola zaradená do rutinného spracovania na základe listu MF SR (DC 423/1.2.2008) s ponukou na spoluprácu.
V rámci tejto úlohy, ktorá je nová a začala sa spracovávať za I. štvrťrok 2008, sa uskutočnila kompletná príprava zberu, kontroly a spracovania údajov o novoposkytnutých spotrebiteľských úveroch veriteľmi za jednotlivé štvrťroky, ktoré sú z MF SR elektronickou poštou predkladané DataCentru v súboroch vo formáte *.xml. Následne sú z týchto údajov vypočítavané:
1.	objemy novoposkytnutých spotrebiteľských úverov a kreditných kariet kumulatívne za všetkých veriteľov,
2.	priemerné hodnoty RPMN (ročná percentuálna miera nákladov) za jednotlivé typy novoposkytnutých spotrebiteľských úverov,
3.	priemerná hodnota úrokovej miery pre kreditné karty.
Zo súhrnnej tabuľky sa urobí výpočet vážených priemerov RPMN za jednotlivé obdobia zmluvnej splatnosti od 3 do 6 mesiacov, od 6 do 12 mesiacov, od 1 do 5 rokov, nad 5 rokov a za jednotlivé typy spotrebiteľských úverov.
V prvom polroku 2008 sa uskutočnilo spracovanie údajov za I. štvrťrok 2008 a vypracovanie súhrnných tabuliek, ktoré boli odovzdané na MF SR vrátane zoznamu subjektov, ktorých údaje boli do nich zahrnuté.

402	Technická, komunikačná a systémová podpora projektov  	
Popri štandardnej každodennej administrácii ako je kontrola logov, diskových subsystémov, používateľských kont, zálohovania, riešenie incidentov prevádzky, riešenie hardvérových problémov, atď. boli v rámci jednotlivých úloh vykonané v 1.polroku 2008  nasledujúce aktivity:
	Správa operačných systémov Windows 2003 server:  
V prostredí vmware bola vytvorená virtuálna infraštruktúra pre Windows 2003 server (2X redundantný cluster), ktorá zabezpečuje HW potreby pre beh virtuálnych aplikačných serverov pre potreby DataCentra interne, ako aj pre potreby aplikácií v DMZ zóne.
V rámci projektu konsolidácie diskovej kapacity v DataCentre a zmeny na adaptívnu infraštruktúru prebiehala postupne inštalácia HW a následne aj migrácia z existujúcich diskových polí na novú adaptívnu infraštruktúru, ktorá čiastočne bude pokračovať aj v druhom polroku (časť ISŠP). Zálohovanie a následná migrácia samotných dát sa uskutočnila bez problémov a bola pre používateľov transparentná.
Pre potreby havarijných plánov bol vytvorený zoznam inštalačných médií a následná príprava kópií médií v počte približne 100 ks.
	Správa operačných systémov Linux:
V rámci virtualizácie HW prostriedkov bolo realizované rozdelenie hardvéru  tak, aby v prípade výpadku jedného hardveru  systémy na ňom bežiace mohli byť nahradene iným hardverom. Súčasťou modernej technológie prevádzkovanej v DataCentre je aj platforma VMware serverov. Ide o jeden konfiguračne silný server s diskovým poľom, na ktorom sa vytvárajú virtuálne servre. Tieto servre sú plnohodnotnými servrami, čím sa šetria financie na nákup nových servrov a práca s nimi je veľmi efektívna. 
Bola vykonaná inštalácia Virtual Center na VMM server a napojenie Virtual Centra na Oracle databázu. Súčasne boli nainštalované a nakonfigurované ESX servery ES1, ES2, ktoré poskytujú platformu pre virtuálne servre. Oba virtuálne servre (ES1 a ES2) sú pripojené na nové vysokokapacitné diskové pole.
Počas prvého polroku boli nainštalované aj dva Remote adaptéry pre časť HelpDesk.
	Správa databáz a databázových serverov :
Pravidelne sa vykonávala administrácia databáz PROD, VMM (repozitár VMware) a TEST1. Priebežne bola monitorovaná a optimalizovaná výkonnosť databáz. Na začiatku roku bola vykonaná synchronizácia testovacej databázy s produkčnou. Podľa požiadaviek používateľov boli vytvárané a uchovávané mimoriadne zálohy vybraných databázových objektov.
Vykonala sa obnova a sprístupnenie historických dát z archívnych médií.
Na základe požiadaviek sa inštaloval klientsky softvér a nastavovali sa parametre aplikácií u koncových používateľov. Poskytovala sa podpora databázovým používateľom. 
	Správa systémov IDS :
Jednotlivé komponenty IDS systému mali rôzne dátumy expirácie licencií, ako aj rôzne dátumy podpory. Preto sa v prvom polroku 2008 zjednotili tieto  dátumy.  IDS systém sa rozšíril o moduly Internet Scanner a Security Fusion. 
	Správa Lotus Domino serverov:
V prvom polroku sa uskutočňovala bežná údržba Lotus Domino servera. Prebiehala správa poštových schránok a webovských služieb. Realizovala sa inovácia poštových databáz z nižších verzií na verziu 6.5.4.
	Správa webovských  a aplikačných služieb  servera Lotus Domino:
Web server bol premigrovaný  do virtuálneho prostredia VMware systému, ktorý prináša lepšie využitie systémových zdrojov a následnú úsporu hardvéru. Rovnako aj servery RISdomino boli premigrované na virtuálnu platformu VMware. Počas prvého polroku 2008 prebiehala na serveroch štandardná správa a údržba.
	Správa pracovných staníc:
Na pracovných staniciach zamestnancov DataCentra prebiehala bežná údržba. Začiatkom roku sa uskutočnil audit programového vybavenia pracovných staníc zamestnancov DataCentra. Začala sa prvá fáza obmeny zastaranej a nespoľahlivej výpočtovej techniky za novú. V prípade priaznivej finančnej situácie, by sme radi pokračovali v druhej fáze obmeny výpočtovej techniky v druhom polroku 2008.
V tomto období sa vykonávala priebežná administrácia manažovaných a nemanažovaných klientov. Inštaloval sa Symantec Antivirus na nové a preinštalované počítače a riešili sa problémy aktualizácie antivírovej databázy. 
	Správa čipových kariet a USB tokenov IS ŠP: 
Počas prvého polroku 2008 prebiehala bežná rutinná prevádzka údržby a výroby USB tokenov a čipových kariet.
Okrem toho sa zabezpečoval riadny servis čipových kariet, ktorý sa týkal hlavne opráv čipových kariet a USB tokenov podľa požiadaviek používateľov. Odblokovaných bolo cca 350 ks čipových kariet, resp. USB tokenov  a certifikát bolo potrebné prerobiť na cca 200 ks čipových kariet, resp. USB tokenoch.

	Zabezpečenie činnosti záložného pracoviska:  
Prevádzka ZVS bola počas 1.polroku 2008 personálne zabezpečovaná zamestnancami DC, ktorí zabezpečovali nasledujúce role: správca operačných systémov, správca hardvéru, správca aplikácii mySAP, ManEx, AccoMan, PlarEx a PayEx, správca aplikácií RIS  a  správca KTI.
Prevádzkové problémy stavu databáz, záloh, spojenia a monitoringu boli vyriešené vždy štandardným  postupom. Počas 1.polroku 2008 nedošlo k situácii, pre ktorú by nebolo schopné ZVS plniť si svoje úlohy, ktoré sa od neho očakávali.
	Správa ServisDesku: 
V prvom polroku okrem bežnej administrácie boli aktualizované jednotlivé formuláre a ich položky. Pracovalo sa na začlenení nových organizácií a celej podpory pre nový projekt Premiere support pre Microsoft do ServisDesku.
Od januára bolo rozšírené poskytovanie služieb ServiceDesku o ďalšiu kategóriu - ISUF. 
V rámci ServiceDesku bola vo februári vykonaná migrácia na nové servery. V apríli sa rozšírila funkcionalita ServiceDesku o Release Management a Metodickú podporu jednotného účtovníctva štátu. Okrem týchto zmien boli na ServiceDesku vykonávané bežné administrátorské činnosti, ako je kontrola logov, vymazanie/pridanie používateľa, kontrola komunikácie, archivácia dát, kontrola prenosu dát z URM, kontrola vytvárania záloh, pridávanie nových konfiguračných položiek a riešenie vzniknutých problémov. 
Taktiež aj na serveroch Call Centra a na reportingovom servery sa vykonávali iba bežné administrátorské práce, ako je kontrola logov, pridávanie/mazanie používateľov, pridávanie novovytvorených reportov do určených skupín, nahlasovanie porúch serverov a kopírovanie záloh.
V prvom polroku 2008 prebiehala analýza a začiatok implementácie projektu SPPIT. Zrealizovala sa funkčná špecifikácia riešenia monitorovania interných systémov DataCentra a vykonala sa inštalácia monitorovacích agentov na dohľadované servery v LAN a v KTI. Bol daný do prevádzky server, slúžiaci pre vzdialený prístup klientov ServiceDesku na ServicePages cez webovské rozhranie.
Spolupracovali sme na bežnej administrácii a prevádzke databázy ServisDesku. 
Zabezpečili sme dodanie inštalačných médií (Oracle Database Server 10g  na Operačný systém HP-Itanium 64bit). Vykonala sa migrácia databázy ServisDesku na verziu Oracle 10g. Databáza bola prepnutá do archívneho módu a bola zmenená stratégia zálohovania. 
	Archivácia logov v systéme IS ŠP: 
Zrealizovalo sa povýšenie mikrokódu systému na verziu 3.1.3.SP2.
	Správa produktov SAP:  
V 1.polroku 2008 sa na základe požiadaviek používateľov realizovali všetky nastavenia prístupových oprávnení pre nových používateľov SAP ESO a SAP ISUF. Vykonávala sa optimalizácia a správa oprávnení pre jednotlivých používateľov a zabezpečovala sa pravidelná administrácia produktov SAP ESO a SAP ISUF. Zabezpečovali sme generovanie nových oprávnení, reportov a vykonávalo sa monitorovanie systémov. 

403	Prevádzkovanie portálu   www.informatizácia.sk	
Na portáli informatizacia.sk sme riešili externých autorov a kalendár eventov. Ide o možnosť prispievať do kalendára aj externým spolupracovníkom, ktorí na základe registrácie (riadenej MF SR) môžu prispievať do portálu Informatizácia.
Čiastočne bol upravený a  redesignovaný vzhľad hlavnej stránky a bannery na home.

404	Prevádzkovanie portálu   Registra prebytočného nehnuteľného majetku štátu 	
Vypracovávali sme  požiadavky na opravu aplikácie na základe podnetov od používateľov, ktoré boli nahlásené prostredníctvom CPU. Vykonali sme hodnotenie implementácie aplikácie ROPK za rok 2007. Nedostupnosť aplikácie sme nahlasovali dodávateľovi aplikácie. V aplikácii sme zakladali nových správcov majetku na základe Žiadosti o zriadenie prístupu do aplikácie ROPK. Riešili  sme požiadavky používateľov aplikácie ROPK, ktoré boli nahlásené prostredníctvom CPU. Požiadavky používateľov na zmeny stavu zverejnených a archivovaných ponúk, sme postúpili na riešenie dodávateľovi aplikácie, pretože nemajú v administrátorskom rozhraní zodpovedajúcu funkcionalitu. Metodické otázky používateľov aplikácie sme postúpili na MF SR.
Na portáli www.ropk.sk sme navrhli a vyriešili duálne zobrazovanie financií - zobrazenie korún prepočtom na euro. V prvom release boli zobrazene slovenské koruny prepočítané na euro aktuálnym kurzom NBS. V ďalšej fáze bol kurz NBS nahradený konverzným kurzom, a momentálne je na portáli aktuálne prepočítavanie konverzným kurzom.
Ďalej sa na portáli riešili drobné designové zmeny (zmena obrázkov na home).

405	Poskytovanie odbornej podpory produktov spoločnosti Microsoft	
DataCentrum začalo v prvom polroku 2008 poskytovať podporu produktov Microsoft v rámci zmluvy Enterprise Eggreement pre  nasledujúce požiadavky organizácií štátnej správy. 
Generálna prokuratúra SR predložila požiadavku na podporu pri projekte: “Návrh migrácie Novell NetWare na Active Directory za pomoci technológie Microsoft Windows Server 2008“. 
Lesy SR predložili požiadavku na podporu pri nasadení "System Center Configuration Manager”.
Ministerstvo výstavby a regionálneho rozvoja SR  predložilo požiadavku  na podporu  v rámci projektu "Zabezpečenie vysokej dostupnosti poštových a súborových služieb a konsolidácia Active Directory ".
Ministerstvo dopravy, pôšt a telekomunikácií SR predložilo požiadavku na podporu v rámci projektu "Podpora prechodu z komunikačného systému Lotus Notes Domino 6.0–7.0  na Microsoft Enchange 2007". 
Uvedené požiadavky na podporu produktov Microsoft sú v štádiu realizácie a sú zabezpečované prostredníctvom DataCentra.

406	Technická, komunikačná a systémová podpora projektu "Internet pre vzdelanie"	
V prvom polroku 2008 sa zabezpečil nákup výpočtovej techniky, jej zostavenie a uvedenie projektu do prevádzky. V súčasnom období sa zabezpečuje koordinácia s dodávateľom.

501	Projektové, ekonomické a organizačné riadenie, technická a prevádzková podpora DataCentra  	
Úloha zahŕňa všetky činnosti vykonávané v rámci ekonomického, organizačného, metodického a koncepčného riadenia DataCentra. Ide o činnosti súvisiace so zabezpečením bezproblémového plnenia všetkých úloh vyplývajúcich pre DataCentrum z jeho štatútu, Kontraktu ... a činnosti súvisiace s vytvorením a podporou pracovných podmienok k tomu potrebných.

601	Podpora používateľov pri práci s  ISUF	
Plnenie úlohy spočívalo v poskytovaní pomoci používateľom pri práci s informačným systémom ISUF prostredníctvom telefonickej komunikácie a internetových podporných aplikácií. Požiadavky na podporu boli Centrom podpory používateľov DataCentra prijímané, identifikované, registrované a zaznamenané do databázy hlásení v aplikácii Service Desk. Následne boli postúpené na riešenie na druhú úroveň podpory - zodpovednej skupine riešiteľov za účelom vyriešenia požiadavky používateľa IS. Najčastejšou požiadavkou bolo riešenie problémov s prístupovými právami, zosúladením rozpočtu, opráv chýb používateľov a chybových hlások systému pri zadávaní žiadostí o predfinancovanie.  
V prvom polroku roku 2008 bolo zaevidovaných 195 hlásení. K 30.6.2008 bolo vyriešených a uzatvorených 185 hlásení, t.j. 95%.
Používatelia využili pre komunikáciu s CPU e-mail (97 hlásení), telefón (31 hlásení) a internetovú aplikáciu pre nahlasovanie požiadaviek na službu CPU: Hlásenia web Service Desk (67 hlásení).

602	Prevádzka IS a podpora používateľov pri práci s informačným systémom
Register osobitných ponukových konaní - ROPK	
Úloha zabezpečovala pomoc používateľom pri práci s informačným systémom ROPK prostredníctvom internetových podporných aplikácií a telefonickej komunikácie. Požiadavky používateľov boli prijímané, identifikované, registrované a zaznamenané v aplikácii Service Desk do databázy hlásení. Následne boli za účelom vyriešenia požiadavky postúpené k riešeniu na druhú úroveň podpory - zodpovednej skupine riešiteľov používateľa IS ROPK. Najčastejšou požiadavkou na poskytnutie podpory bolo riešenie problémov s registráciou používateľa a používateľskými oprávneniami.  
V prvom polroku roku 2008 bolo zaevidovaných 71 hlásení. K 30.6.2008 bolo vyriešených a uzatvorených 71 hlásení, t.j. 100%.
Používatelia využili pre komunikáciu s CPU e-mail (7 hlásení), telefón (64 hlásení).